b'\n_START_ARTICLE_\nWillendorfska Venera\n_START_SECTION_\nDatiranje\n_START_PARAGRAPH_\nPo razli\xc4\x8dnih predlaganih datumih glede na spremenjene stratigrafske analize v letu 1990 je bilo ocenjeno, da je bila figurica izrezljana med 24.000-22.000 pred na\xc5\xa1im \xc5\xa1tetjem , vendar so novej\xc5\xa1e ocene to letnico potisnile nazaj na med pribli\xc5\xbeno 28.000 in 25.000 pred na\xc5\xa1im \xc5\xa1tetjem._NEWLINE_Menijo, da je bila figurica izklesana v obdobju paleolitika, znanem tudi kot \xc2\xbbstara kamena doba\xc2\xab. To obdobje prazgodovine se je za\xc4\x8delo okoli 30.000 pred na\xc5\xa1im \xc5\xa1tetjem.\n_START_SECTION_\nNamen\n_START_PARAGRAPH_\nZelo malo je znano o njenem izvoru, na\xc4\x8dinu ustvarjanja ali kulturnem pomenu, pa je ena \xc5\xa1tevilnih figuric Venere ali predstavitev \xc5\xbeenske figure, ohranjene iz paleolitskega obdobja._NEWLINE_O namenu kipca ugibamo. Nikoli ni imela nog, da bi se postavila nanje. Deli telesa, povezani s plodnostjo in rojstvom otrok, so poudarjeni, zato vodilni raziskovalci verjamejo, da bi se lahko Willendorfska Venera uporabljala kot boginja plodnosti. Njen obraz ni viden, njena glava je pokrita s kro\xc5\xbenimi vodoravnimi pasovi, kot da so to spleteni lasje ali je vrsta frizure._NEWLINE_Vzdevek, ki ga je izzvala primerjava s klasi\xc4\x8dno podobo Venere, je sporen. Po mnenju Christopherja Witcomba je \xc2\xbbironi\xc4\x8dna identifikacija teh figuric kot Venera prijetno zadovoljna predpostavka v \xc4\x8dasu o primitivnosti, \xc5\xbeenskah in okusu\xc2\xab. Catherine McCoid in LeRoy McDermott imata hipotezo, da bi lahko bile figurice ustvarjene kot avtoportreti._NEWLINE_Sprva je bil vzdevek la poire (hru\xc5\xa1ka) - na ra\xc4\x8dun njene oblike. Za Piette je lahko ime Venera pri\xc5\xa1la na misel v tem konkretnem primeru, ker so poudarjene sramne ustnice vulve in vidno rahlo izbo\xc4\x8deno sramno obmo\xc4\x8dje, ki se okusno nana\xc5\xa1a na le mont de Venus - kup\xc4\x8dek Venere ali mons pubis. Venera je postal skupni izraz, ki se uporablja za istovetnost vseh najdb debelih kipcev \xc5\xbeensk.'